Babelscape/SREDFM huggingface dataset:
Αουγκούστους Ζίμπε

Ο Αουγκούστους Ζίμπε (Augustus Siebe) (1788 - 15 Απριλίου 1872) ήταν Πρώσος μηχανικός και εφευρέτης. Κατά τη νεανική του ηλικία, για την οποία λίγα είναι γνωστά έμαθε την τέχνη της μεταλλουργίας στο Βερολίνο και κατόπιν υπηρέτησε ως αξιωματικός πυροβολικού στον πρωσικό στρατό, κατά την περίοδο των Ναπολεόντειων πολέμων. Ως εφευρέτης δραστηριοποιήθηκε στην Αγγλία κατά την περίοδο της βιομηχανικής επανάστασης, στην οποία μετανάστευσε μετά τη μάχη του Βατερλώ. Κερδίζοντας αρκετά χρήματα με την πρώτη του εφεύρεση, μια περιστρεφόμενη αντλία νερού, ασχολήθηκε στη συνέχεια με την κατασκευή ενός πραγματικά στεγανού σκαφάνδρου, καθώς μέχρι τότε τα σκάφανδρα ήταν μηχανισμοί κεφαλής από τους οποίους το νερό έφευγε εξαιτίας της παρεχόμενης ποσότητας αέρα, αλλά υποχρέωνε τον δύτη να κρατά το κεφάλι του όρθιο.

Ο Ζίμπε παρήγαγε το πρώτο στεγανό σκάφανδρο, σε σχέδια του Τζορτζ Έντουαρντς (George Edwards). Το σκάφανδρό του χρησιμοποιήθηκε από το αγγλικό Βασιλικό Ναυτικό και, στηριγμένος στις υποδείξεις της καταδυτικής ομάδας, ο Ζίμπε ολοκλήρωσε τον βασικό σχεδιασμό όλων των σκαφάνδρων που κατασκευάζονταν επί σειρά ετών από την εταιρία "Siebe Gorman & Co" που δημιουργήθηκε από τον ίδιο και τον ανάδοχό του Γκόρμαν (William Augustus Gorman). Θεωρείται ένα από τα σημαντικότερα κεφάλαια στην ιστορία της εμπορικής και στρατιωτικής κατάδυσης. Πέθανε στις 15 Απριλίου 1872 από χρόνια βρογχίτιδα, στο σπίτι του στο Λονδίνο.
Ντολμά Μπαχτσέ

right|thumb|250px|Το Ανάκτορο των Ντολμά-Μπαχτσέ
Με την ονομασία Ντολμά-Μπαχτσέ φέρεται η πλέον αρχοντική παραλία της Κωνσταντινούπολης επί της ευρωπαϊκής ακτής του Βοσπόρου.

Το όνομα Ντολμά-Μπαχτσέ, που σημαίνει "γεμισμένος κήπος", προέρχεται από τις επιχωματώσεις που έγιναν στον άλλοτε εκεί ευρισκόμενο μικρό όρμο και βυζαντινό λιμένα, ο λεγόμενος Ιασόνιος ή Πεντηκοντορικός λιμένας. Από τις επιχωματώσεις εκείνες διαμορφώθηκε μια σπουδαία κρηπιδωμένη παραλία μήκους 600 μ. στην οποία προσεγγίζουν πλοία επίσημων επισκεπτών, μεγάλα κρουαζιερόπλοια, κ.π.ά.

Η παραλία του Ντολμά Μπαχτσέ εκτείνεται μεταξύ της συνοικίας Καμπατάς και του προαστίου Μπεσικτάς. Επί της παραλίας αυτής βρίσκεται το περίφημο ομώνυμο σουλτανικό Ανάκτορο Ντολμά Μπαχτσέ που δεσπόζει κυριολεκτικά του χώρου από ξηρά και από θάλασσα και που θεωρείται το σημαντικότερο από αρχιτεκτονικής πλευράς απ΄ όλα τα σουλτανικά ανάκτορα της Κωνσταντινούπολης. Επίσης στην ίδια παραλία, νοτιότερα του ανακτόρου φέρονται το ομώνυμο τζαμί Ντολμά-Μπαχτσέ Τζαμί και ο Πύργος-Ρολόι (Ντολμά-Μπαχτσέ Ρολόι), προ του οποίου και πλαγιοδετούν τα προσεγγίζοντα στη παραλία αυτή παραπάνω πλοία.

Σημειώνεται ότι όλη η κρηπίδωση της παραλίας έχει γίνει με λευκό μάρμαρο, όπως επίσης και η επίστρωσή της. Ο άλλοτε λιμένας Ιασόνιος εκτεινόταν μεταξύ της Ιασόνιας Άκρας, εκεί όπου σήμερα έχει ανεγερθεί το Ντολμαμπαχτσέ Τζαμί και της βορειοανατολικής άκρας όπου έχει ανεγερθεί το Ντολμαμπαχτσέ Ανάκτορο. Στο δε μυχό του, βορειοδυτικά της σημερινής παραλίας, που άλλοτε υπήρχαν κήποι που έφθαναν μέχρι το μεγάλο στρατόπεδο Ταξίμ, στον υπερκείμενο ΒΔ. λόφο, έχει ανεγερθεί το μεγάλο Στάδιο Ινονού.
Καρλ Τσάις

thumb|200px|Μεγάλο μικροσκόπιο του Τσάις (1879) 
Ο Καρλ Τσάις (Carl Zeiss, 11 Σεπτεμβρίου 1816 – 3 Δεκεμβρίου 1888) ήταν οπτικός γνωστός για την εταιρεία που ίδρυσε, με την επωνυμία "Carl Zeiss Jena" (σήμερα: "Carl Zeiss AG"). Έκανε μεγάλες συνεισφορές στην κατασκευή φακών και βοήθησε στην παραγωγή των σύγχρονων φακών για γυαλιά. Αρχικά οι φακοί που κατασκεύαζε χρησιμοποιούνταν μόνο για την παραγωγή μικροσκοπίων, όμως μετά την εφεύρεση της φωτογραφικής μηχανής, η εταιρεία του άρχισε να κατασκευάζει και φακούς ποιότητας για φωτογραφικές μηχανές.
Μίροσλαβ Πόλακ

Ο Μίροσλαβ Πόλακ (σερβ. Mиpocлaв Пoлaк - Miroslav Polak) (γεν. 1958) είναι παλαίμαχος ποδοσφαιριστής από τη Σερβία και νυν προπονητής, ο οποίος αγωνίστηκε κυρίως στη Ραντ Βελιγραδίου. Επίσης, έπαιξε σε διάφορα ευρωπαϊκά πρωταθλήματα μεταξύ των οποίων και στην Α΄ Εθνική με τoν Πανιώνιο. Αγωνιζόταν στη μεσαία γραμμή. Ως προπονητής έχει εργαστεί κυρίως σε ομάδες μικρών κατηγοριών της Αυστρίας.
Ζαγκλιβέρι

Το Ζαγκλιβέρι αποτελεί κωμόπολη και δημοτική κοινότητα του Δήμου Λαγκαδά. Βρίσκεται 47 χιλιόμετρα ανατολικά της Θεσσαλονίκης και πριν την εφαρμογή του σχεδίου Καλλικράτης αποτελούσε την έδρα του Δήμου Καλλινδοίων. Ο πληθυσμός ανέρχεται στους 2.171 κατοίκους σύμφωνα με την απογραφή του 2011 και ασχολείται κυρίως με τον πρωτογενή τομέα.
Τσουβασία

thumb|250px|right|Η Σημαία της Δημοκρατία των Τσουβάς — ή Τσουβασία
thumb|250px|right
Δημοκρατία των Τσουβάς — ή Τσουβασία (ρωσικά: Чува́шская Респу́блика — Чува́шия, τσουβασικά:Чӑваш Республики — Чӑваш Ен), είναι ομοσπονδιακό υποκείμενο της Ρωσικής Ομοσπονδίας (μια δημοκρατία) που βρίσκεται στην κεντρική Ρωσία. Είναι η πατρίδα των Τσουβάς. Το διοικητικό της κέντρο είναι η πόλη της Τσεμποκσάρι (453.721 κάτοικοι - απογρ. 2010).
Μάχη της Λωρραίνης

thumb|right|280px|Γαλλικό ιππικό κινούμενο προς τα σύνορα. - Παρίσι Αύγουστος 1914
Η Μάχη της Λωρραίνης είναι μάχη του Α΄ Παγκοσμίου Πολέμου που έγινε στη περιοχή της Λωρραίνης μεταξύ των γαλλικών και γερμανικών στρατευμάτων τον Αύγουστο του 1914. 

Στην μάχη συμμετείχαν από πλευράς Γαλλίας η 1η (Ι) και 2η (ΙΙ) γαλλική Στρατιά και εκ μέρους της Γερμανίας η 6η (VI) και 7η (VII) Στρατιά. Διοικητές των παραπάνω ήταν οι στρατηγοί Ωγκύστ Ντυμπάιλ και Νοέλ ντε Καστελνώ (των γαλλικών) και οι Διάδοχος Ρούπρεχτ της Βαυαρίας και ο στρατηγός Γιοσίας φον Χέεριγκεν (των γερμανικών δυνάμεων) αντίστοιχα. 

Οι επιχειρήσεις αυτής της μάχης ξεκίνησαν στις 14 Αυγούστου και έληξαν περί το τέλος του Αυγούστου, με περιορισμένη νίκη των Γάλλων, αλλά με αδιέξοδο των πολεμικών επιχειρήσεων, αφού υπέστησαν προηγουμένως μεγάλες απώλειες και καταστροφή μετά από γερμανικό τακτικό ελιγμό υποχώρησης και στη συνέχεια αιφνιδιαστική αντεπίθεση των γερμανικών δυνάμεων.

Η Μάχη της Λωρραίνης φέρεται στην ευρωπαϊκή στρατιωτική ιστορία ως μία από τις λεγόμενες Μάχες των Συνόρων του Α΄ Π.Π.
Δήμος Πυλαρέων

Ο Δήμος Πυλαρέων ήταν ένας από τους επτά δήμους και μία κοινότητα, στους οποίους διαιρούνταν διοικητικά η Κεφαλονιά την περίοδο που ίσχυσε το πρόγραμμα Καποδίστριας. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Κεφαλονιάς. Βρισκόταν στο βόρειο τμήμα του νησιού. Ο δήμος Πυλαρέων αποτελούνταν από 3 δημοτικά διαμερίσματα, καταλάμβανε έκταση 81,1 τ.χλμ. και είχε συνολικό πληθυσμό 1.565 κατοίκους. Έδρα του δήμου ήταν η Αγία Ευφημία. Στον οικισμό Μακρυώτικα βρίσκεται το Μουσείο Ελιάς Πυλάρου.
Ο δήμος περιλάμβανε τα παρακάτω δημοτικά διαμερίσματα και οικισμούς:
: Δ.δ. Αγίας Ευφημίας [ 635 ] 
::* η Αγία Ευφημία [ 420 ] 
::* η Άπασα (νησίδα) [ 0 ] 
::* ο Γηρόβαρης (νησίδα) [ 0 ] 
::* τα Δενδρινάτα [ 60 ] 
::* τα Δρακοπουλάτα [ 24 ] 
::* ο Καλόγηρος (νησίδα) [ 0 ] 
::* ο Λαμπρινός (νησίδα) [ 0 ] 
::* το Μόδι (νησίδα) [ 0 ] 
::* ο Ξηροπόταμος [ 0 ] 
::* ο Πεταλάς (νησίδα) [ 0 ] 
::* ο Πίστρος (νησίδα) [ 0 ] 
::* το Πράσο (νησίδα) [ 0 ] 
::* η Σοφία (νησίδα) [ 0 ] 
::* η Σωρός (νησίδα) [ 0 ] 
::* το Τσακαλονήσι (νησίδα) [ 0 ] 
::* τα Φερεντινάτα [ 191 ] 
::* ο Φίλιππος (νησίδα) [ 0 ] 
: Δ.δ. Διβαράτων [ 414 ] 
::* τα Διβαράτα [ 191 ] 
::* τα Αντυπάτα [ 81 ] 
::* τα Λουκάτα [ 142 ] 
: Δ.δ. Μακρυωτίκων -- τα Μακρυώτικα [ 516 ]
Αντιστράτηγος

Ο Αντιστράτηγος (Αντγος) είναι ο δεύτερος υψηλότερος βαθμός (OF-8) που συναντάται στον Ελληνικό Στρατό Ξηράς, κατώτερος μόνο του Στρατηγού, ενώ είναι ο αμέσως ανώτερος του Υποστράτηγου. Στους αγγλόφωνους στρατούς ο αντίστοιχος βαθμός καλείται Lieutenant General. Ο όρος προέρχεται από τους αρχαίους συγγραφείς, που τον χρησιμοποιούσαν για να αποδώσουν στα ελληνικά τον ρωμαϊκό τίτλο του προπραίτωρα (propraetor).

Στον Ελληνικό Στρατό, Αντιστράτηγοι είναι ο Αρχηγός του Γενικού Επιτελείου Στρατού καθώς και οι αρχηγοί μεγάλων στρατιωτικών σχηματισμών (Σώματα Στρατού, ΑΣΔΕΝ κλπ.).

Είναι επίσης ο ανώτατος βαθμός εξέλιξης εν ενεργεία αξιωματικού στην Ελληνική Αστυνομία, στο Πυροσβεστικό Σώμα και παλαιότερα στην Ελληνική Χωροφυλακή. Κατόπιν απόφασης του ΚΥΣΕΑ, χορηγείται ο βαθμός του Στρατηγού ΕΛ.ΑΣ. εν αποστρατεία και του Στρατηγού Π.Σ. εν αποστρατεία για τους ευδοκίμως τερματίσαντες τη σταδιοδρομία τους αντιστράτηγους της ΕΛ.ΑΣ και του Πυροσβεστικού Σώματος, αντίστοιχα.
Επί του παρόντος, Αρχηγός της ΕΛΑΣ διατελεί ο Αντιστράτηγος Νικόλαος Παπαγιαννόπουλος και Αρχηγός του ΠΣ ο Αντιστράτηγος Σωτήριος Γεωργακόπουλος.

Οι αντίστοιχοι βαθμοί στο Πολεμικό Ναυτικό είναι ο Αντιναύαρχος και στην Πολεμική Αεροπορία ο Αντιπτέραρχος.
Σολφερίνο

To Σολφερίνο (ιταλικά: "Solferino") είναι μικρή πόλη της επαρχίας της Μάντοβα, στη Λομβαρδία της Ιταλίας.
Έγινε γνωστή από την ομώνυμη μάχη, στο πλαίσιο του Δεύτερου Πολέμου της Ιταλικής Ανεξαρτησίας. Η μάχη έλαβε χώρα στις 24 Ιουνίου 1859 κοντά στην μικρή αυτή κωμόπολη, μεταξύ του αυστριακού στρατού υπό τον Αυτοκράτορα Φραγκίσκο - Ιωσήφ Α΄ και των συνασπισμένων δυνάμεων Γαλλίας και Πεδεμοντίου, υπό τους βασιλείς των δύο χωρών Ναπολέοντα Γ΄ και Βίκτωρα Εμμανουήλ Β΄.

Οι δύο στρατοί συναντήθηκαν τυχαία και δεν είχαν προπαρασκευάσει τη μάχη. Η σύγκρουση άρχισε το πρωί και συνεχίστηκε μέχρι το μεσημέρι, μέσα σε κλίμα σύγχυσης και αταξίας. Ήταν, όμως, ιδιαίτερα σκληρή, με αποτέλεσμα ο αριθμός των θυμάτων να αυξάνει με γεωμετρική πρόοδο. Η βαρβαρότητα και ο βαρύς φόρος αίματος ευαισθητοποίησε τον Ελβετό έμπορο Ερρίκο Ντυνάν που παρατηρούσε όσα διαδραματίζονταν ζωντανά και ο οποίος ανεξαρτήτως εθνικότητας περιέθαλψε με την βοήθεια των κατοίκων τους τραυματίες των αντιπάλων πλευρών. Ο Ντυνάν μετέφερε με την πένα του τη φρίκη της μάχης στο βιβλίο του "«Μία ανάμνηση από το Σολφερίνο»" το οποίο κινητοποίησε την κοινή γνώμη της εποχής και οδήγησε τελικά στην ίδρυση του Ερυθρού Σταυρού.
Σεμπαστιάν Πινιέρα

Ο Σεμπαστιάν Πινιέρα ("Miguel Juan Sebastián Piñera Echenique", 1 Δεκεμβρίου 1949-) είναι οικονομολόγος, επενδυτής, πολιτικός και πρώην γερουσιαστής της Χιλής, Πρόεδρος της Χιλής από τις 11 Μαρτίου 2018. Υπηρέτησε ξανά ως πρόεδρος από το 2010 ως το 2014. Είναι μέλος του κεντροδεξιού κόμματος Εθνική Ανανέωση (RN) που ανήκει στον Συνασπισμό για την Αλλαγή.
Facel-Vega

thumb|330px|left|Το γνωστότερο μοντέλο της ήταν το Facel-Vega HK500.

H Facel-Vega, γνωστή και απλά ως Facel, υπήρξε γαλλική βιομηχανία επεξεργασίας μετάλλων και κατασκευής αυτοκινήτων υπερπολυτελείας, μεταξύ του 1954 και του 1964. Ιδρύθηκε το 1939 από τον Ελληνογάλλο Ζαν Ντανινό (Jean Daninos) και αρχικά γνώρισε μεγάλη απήχηση στις επώνυμες προσωπικότητες. Η μεγάλη επιτυχία της εταιρείας σταμάτησε όταν επιδίωξε να κατασκευάσει και δικούς της κινητήρες, διότι μετά τα αυτοκίνητα παρουσίαζαν σε σημαντικό ποσοστό βλάβες. Επίσης, ένα φθηνότερο μοντέλο με το όνομα Facellia δεν αποτέλεσε εμπορική επιτυχία, με συνέπεια η εταιρεία να αναστείλει τις δραστηριότητές της στον τομέα.
Παγκόσμιο πρωτάθλημα χόκεϊ επί πάγου κάτω των 18

right|200px|thumb|Ένα χρυσό μετάλλιο που απονεμήθηκε κατά τη διοργάνωση του 2004.

Το Παγκόσμιο πρωτάθλημα χόκεϊ επί πάγου κάτω των 18 (IIHF World U18 Championship) είναι ετήσια διοργάνωση του χόκεϊ επί πάγου. Διεξάγεται υπό τη αιγίδα της Διεθνούς Ομοσπονδίας Χόκεϊ επί Πάγου και σε αυτό μπορούν να λάβουν μέρος εθνικές ομάδες από όλο τον κόσμο, με αθλητές ηλικίας κάτω των 18 ετών. Το σύστημα διεξαγωγής του είναι παρόμοιο με το Παγκόσμιο Πρωτάθλημα και με το Παγκόσμιο πρωτάθλημα εφήβων. Ωστόσο, στη διοργάνωση δεν μετέχουν οι κορυφαίοι αθλητές από τις ομάδες της Βόρειας Αμερικής καθώς τον Απρίλιο παίζουν στα πλέι οφ των εφήβων ή σε πανεπιστημιακά πρωταθλήματα. 

__Toc__
Υπολογιστικό σύστημα

Υπολογιστικό σύστημα λέγεται μία πλήρης υπολογιστική συσκευή, συμπεριλαμβανομένου του υλικού και του λογισμικού της. Ο όρος μπορεί να αναφέρεται σε υπερυπολογιστή, σε μικροϋπολογιστή, σε κεντρικό υπολογιστή, σε κινητή συσκευή κλπ.

Ως επιστημονικό πεδίο τα υπολογιστικά συστήματα αποτελούν έναν βασικό κλάδο της πληροφορικής ο οποίος στοχεύει στη συστηματική μελέτη, ανάλυση, μοντελοποίηση και κατασκευή αποτελεσματικών πλατφορμών λογισμικού. Αν και σχετίζεται στενά με τη θεωρητική πληροφορική και με τη μελέτη του λογισμικού, διακρίνεται από αυτούς τους κλάδους καθώς δεν εστιάζει ούτε στα θεωρητικά θεμέλια των εννοιών του υπολογισμού και της πληροφορίας, ούτε στη σκιαγράφηση συγκεκριμένων αλγορίθμων (αν και αξιοποιεί αρκετούς), ούτε σε εργαλεία και μεθόδους ανάπτυξης λογισμικού, αλλά στη σχεδίαση και υλοποίηση υπολογιστικών υποδομών. Διακρίνεται επίσης από τη μηχανική υπολογιστών, ακόμα έναν βασικό κλάδο της πληροφορικής, διότι δεν δίνει έμφαση στη σχεδίαση και οργάνωση του υλικού αλλά σε μηχανισμούς αποτελεσματικής αξιοποίησης του τελευταίου από το λογισμικό.

Στα υπολογιστικά συστήματα συμπεριλαμβάνονται τα γνωστικά πεδία των λειτουργικών συστημάτων, των δικτύων υπολογιστών, καθώς και των κατανεμημένων, παράλληλων, ενσωματωμένων, πραγματικού χρόνου και κινητών υπολογιστικών συστημάτων. Συνολικά, πρόκειται για έναν από τους λιγότερο «μαθηματικοποιημένους» κλάδους της πληροφορικής, στηριζόμενο αντιθέτως στον προγραμματισμό συστήματος, στην καλή γνώση της αρχιτεκτονικής και οργάνωσης των ηλεκτρονικών υπολογιστών και στον εμπειρικό πειραματισμό, χαρακτηριστικά που σε ορισμένες περιοχές του κόσμου (π.χ. στην Ευρώπη) συνετέλεσαν στην καθυστέρηση της πλήρους ακαδημαϊκής του αναγνώρισης.
Κρασιμίρ Τσομακόφ

Ο Κρασιμίρ Τσομακόφ (βουλγ. Красимир Чомаков - Krassimir Chomakov) (γεν. 1977) είναι διεθνής ποδοσφαιριστής από τη Βουλγαρία, ο οποίος έχει αγωνιστεί στην ΤΣΣΚΑ Σόφιας, στην Ελλάδα στην Α΄ Εθνική με τoν Πανιώνιο και σε πολλές ομάδες μικρών κατηγοριών στην Ιταλία, όπου παίζει μέχρι σημέρα. Έχει ύψος 1,82 μ. και αγωνίζεται στην άμυνα και στη μεσαία γραμμή.
Σάντο Ντομίνγκο

Το Σάντο Ντομίνγκο (ισπανικά: "Santo Domingo"), ή Σάντο Ντομίνγκο δε Γκουσμάν ή Άγιος Δομίνικος, είναι η πρωτεύουσα και η μεγαλύτερη πόλη της Δομινικανής Δημοκρατίας. Ο πληθυσμός της σύμφωνα με υπολογισμούς είναι 2.552.398 κάτοικοι (2010). Έχει έκταση 104,44 τετρ.χλμ. και είναι κτισμένη σε υψόμετρο 14 μ.

Η θέση της πόλης είναι στην Καραϊβική Θάλασσα στo στόμιο του ποταμού Οσάμα. Ιδρύθηκε από τον Βαρθολομαίο Κολόμβο το 1496 και ήταν η πρώτη έδρα της αποικιακής αυτοκρατορικής Ισπανίας στον Νέο Κόσμο. Όλοι οι ιθαγενείς δολοφονήθηκαν σε λίγες δεκαετίες.Είναι επίσης ο παλαιότερος ευρωπαϊκός οικισμός στην Αμερική που κατοικείται συνεχώς. Ο Άγιος Δομίνικος αναφέρεται και ως «πύλη στην Καραϊβική». Κατά την περίοδο της διακυβέρνησης από τον δικτάτορα Ραφαέλ Τρουχίγιο η πόλη είχε την ονομασία Ciudad Trujillo (από το 1930 ως το 1961).
Κελντ Μπόρντινγκαρντ

Ο Κελντ Μπόρντινγκαρντ (Keld Bordinggard Larsen) (γεν. 1962) είναι παλαίμαχος διεθνής ποδοσφαιριστής από τη Δανία και νυν προπονητής της Εθνικής Ελπίδων της Δανίας. Ως παίκτης αγωνίστηκε στις δανικές ομάδες: Όντενσε, Βάιλε, Σίλκεμποργκ. Επίσης, έπαιξε στις ΗΠΑ σε ομάδα ποδοσφαίρου σάλας και για μία σεζόν στην Ελλάδα στην Α΄ Εθνική με τoν Πανιώνιο.. Αγωνιζόταν στη μεσαία γραμμή.
Εντίν Τσότσαλιτς

Ο Εντίν Τσότσαλιτς (βοσν.: "Edin Cocalić") (γεν. 1987) είναι διεθνής ποδοσφαιριστής από τη Βοσνία-Ερζεγοβίνη. Αγωνίστηκε πέντε χρόνια στη Ζελιέζνιτσαρ Σαράγεβο και από τον Ιανουάριο του 2010 ως το 2012 αγωνίστηκε στην Ελλάδα, στη Σούπερ Λίγκα, με τoν Πανιώνιο. Έχει ύψος 1,90, παίζει και με τα δύο πόδια, έχει καλή τεχνική και είναι καλός στο ψηλό παιχνίδι. Αγωνίζεται ως κεντρικός αμυντικός αλλά και στη μεσαία γραμμή. Από το Γενάρη του 2012 παίζει στη Μακάμπι Χάιφα  στο Ισραήλ.
Τόμας Κρίστιανσεν

Ο Τόμας Κρίστιανσεν (Thomas Christiansen Tarín) (γεν. 11 Μαρτίου 1973 στο Χέντσουν της Δανίας) είναι παλαίμαχος ποδοσφαιριστής, διεθνής με την Ισπανία αλλά γεννημένος στη Δανία, τόπο καταγωγής του πατέρα του. Αγωνίστηκε σε διάφορες ισπανικές ομάδες: Χιχόν, Οσασούνα, Σανταντέρ, Ρεάλ Οβιέδο, Βιγιαρρεάλ ΚΦ. Επίσης, έπαιξε για λίγο στην Ελλάδα στην Α΄ Εθνική με τoν Πανιώνιο, στη Δανία και έξι σεζόν στη Μπούντεσλιγκα με την Μπόχουμ και το Αννόβερο. Με ύψος 1,80 και αριστεροπόδαρος, αγωνιζόταν ως αριστερός επιθετικός.
Παγκόσμιο πρωτάθλημα χόκεϊ επί πάγου γυναικών κάτω των 18

Το Παγκόσμιο πρωτάθλημα χόκεϊ επί πάγου γυναικών κάτω των 18 ετών ( IIHF World Women's U18 Championships) είναι το αντίστοιχο πρωτάθλημα του παγκοσμίου πρωταθλήματος γυναικών της IIHF. Στη διοργάνωση μετέχουν κοπέλες ηλικίας κάτω των 18 ετών.

Η πρώτη διοργάνωση διεξήχθη στο Κάλγκαρι του Καναδά, τον Ιανουάριο του 2008.
Lancia Fulvia

Το Lancia Fulvia (Φούλβια) ήταν ένα μεσαίο αυτοκίνητο της κατηγορίας D, που παρήχθη από την ιταλική αυτοκινητοβιομηχανία Lancia, μεταξύ του 1963 και του 1976. Αντικατέστησε το Lancia Appia και αντικαταστάθηκε τον Νοέμβριο του 1972 από το Lancia Beta.

Το Fulvia παραμένει, μέχρι σήμερα, ένα από τα πιο επιτυχημένα σε πωλήσεις σεντάν της Lancia. Επιπρόσθετα, το μοντέλο έχει μείνει στην ιστορία κυρίως για τις επιτυχίες του σε αγώνες αυτοκινήτων ράλλυ, με κυριότερη την κατάκτηση της πρώτης θέσης στο Διεθνές Πρωτάθλημα Ράλλυ το 1972.
XML

δεξιά|μικρογραφία|200px|Ένα στιγμιότυπο ενός κειμένου XML
H XML ("αγγλ. αρκτ." από το eXtensible Markup Language) είναι μία γλώσσα σήμανσης, που περιέχει ένα σύνολο κανόνων για την ηλεκτρονική κωδικοποίηση κειμένων. Ορίζεται, κυρίως, στην προδιαγραφή XML 1.0 (XML 1.0 Specification), που δημιούργησε ο διεθνής οργανισμός προτύπων W3C (World Wide Web Consortium), αλλά και σε διάφορες άλλες σχετικές προδιαγραφές ανοιχτών προτύπων. Η XML σχεδιάστηκε δίνοντας έμφαση στην απλότητα, τη γενικότητα και τη χρησιμότητα στο Διαδίκτυο. Είναι μία μορφοποίηση δεδομένων κειμένου, με ισχυρή υποστήριξη Unicode για όλες τις γλώσσες του κόσμου. Αν και η σχεδίαση της XML εστιάζει στα κείμενα, χρησιμοποιείται ευρέως για την αναπαράσταση αυθαίρετων δομών δεδομένων, που προκύπτουν για παράδειγμα στις υπηρεσίες ιστού.Υπάρχει μία ποικιλία διεπαφών προγραμματισμού εφαρμογών, που μπορούν να χρησιμοποιούν οι προγραμματιστές, για να προσπελαύνουν δεδομένα XML, αλλά και διάφορα συστήματα σχημάτων XML, τα οποία είναι σχεδιασμένα για να βοηθούν στον ορισμό γλωσσών, που προκύπτουν από την XML.Έως το 2009, έχουν αναπτυχθεί εκατοντάδες γλώσσες που βασίζονται στην XML, συμπεριλαμβανομένων του RSS, του SOAP και της XHTML. Προεπιλεγμένες κωδικοποιήσεις βασισμένες στην XML, υπάρχουν για τις περισσότερες σουίτες εφαρμογών γραφείου, συμπεριλαμβανομένων του Microsoft Office (Office Open XML), του OpenOffice.org (OpenDocument) και του iWork της εταιρίας Apple.
Αλέν Ραγκουέλ

Ο Αλέν Ραγκουέλ (Alain Raguel) (γεν. 1976) είναι ποδοσφαιριστής από τη Γαλλία. Αγωνίστηκε στη Λιλ και στη Βαλένς και από το 2000 αγωνίζεται στην Ελλάδα. Έχει παίξει στην Α΄ Εθνική με τoν Πανιώνιο, τον Παναθηναϊκό, τον Ατρόμητο και τον Ηρακλή και την περίοδο 2008-09 έπαιξε στη Β΄ Εθνική με τον Ολυμπιακό Βόλου. Έχει ύψος 1,75 και αγωνίζεται στη μεσαία γραμμή. Αυτή τη στιγμή παραμένει «ελεύθερος» (χωρίς επαγγελματικό συμβόλαιο).
Φαχρέλ

Το Καρτάλπιναρ ή Φαχρέλ είναι χωριό της περιφέρειας Αρνταχάν της Τουρκίας. Στο χωριό μετακινήθηκαν και εγκαταστάθηκαν μετά τον Ρωσοτουρκικό πόλεμο 1877-1878 Πόντιοι πρόσφυγες από τις περιοχές του Ερζιντσάν. Από το χωριό αυτό οι κάτοικοι μετά το 1919 εγκαταστάθηκαν στα χωριά Ηλιόλουστο Κιλκίς, Ακρίτας Κιλκίς και Λευκώνας Σερρών.

Στο χωριό σήμερα κατοικούν Κούρδοι οι οποίοι ασχολούνται με την κτηνοτροφία. Το χωριό βρίσκεται περί τα 5 χιλιόμετρα βορειανατολικά της πόλης του Αρνταχάν στην δυτική όχθη του Κουρά ποταμού ο οποίος και εκβάλλει στην Κασπία Θάλασσα διασχίζοντας και την πόλη της Τιφλίδας.
Γκιουλαμπέρτ

Το Τζαμλίτσατακ ή Γκιουλαμπέρτ είναι χωριό της περιφέρειας Αρνταχάν της Τουρκίας. Στο χωριό μετακινήθηκαν και εγκαταστάθηκαν μετά τον Ρωσοτουρκικό πόλεμο 1877-1878 Πόντιοι πρόσφυγες από τις περιοχές 
Αργυρούπολης, Ματσούκας, Θέμπεδας και Κιαλιαχπούρ. Το χωριό απέχει περί τα 10 χιλιόμετρα ανατολικά από το Αρνταχάν και βρίσκεται στον δεξιά και δίπλα στο δρόμο Κάρς - Αρνταχάν. 

Την περίοδο παραμονής των προσφύγων στο χωριό κατοικούσαν 200 πολυμελείς οικογένειες με πληθυσμό πάνω από 1.200 άτομα. Στο χωριό είχαν δύο εκκλησίες του Αγίου Πνεύματος και της Μεταμόρφωσης του Χριστού 
Στην Ελλάδα εγκαταστάθηκαν μετά το 1919 στα χωριά Μεταμόρφωση Κιλκίς, Νέα Ζωή Θεσσαλονίκης, Άγιος Γεώργιος Ημαθίας, Άνω Κοπανός Ημαθίας, Φίλυρο Θεσσαλονίκης.
Καφέ Πεντρόκι

right|thumb|300px|Καφέ Πεντρόκι
Το Καφέ Πεντρόκι (Caffe Pedrocchi) είναι το πιο ιστορικό καφέ στην Πάντοβα ("Padova") της Ιταλίας και θεωρείται το παλαιότερο συνεχώς σε λειτουργία καφέ της Ευρώπης, που συναγωνιζόταν και τα φημισμένα ακόμη καφέ του Παρισιού. Βρίσκεται στο κέντρο της πόλης στην οδό VIII Febbraio αριθ. 15, κοντά στο πανάρχαιο Πανεπιστήμιο της Πάδοβας. 

Ο Αντόνιο Πεντρόκι ("Antonio Pedrocchi") άνοιξε το πρώτο καφέ στο χώρο που βρίσκεται σήμερα το Καφέ Πεντρόκι το 1760, αν και υπήρχε εκεί από το 1683 ακόμη «καφενείο», όπου έπιναν τον καφέ τους οι πολίτες της Πάδοβας. Το πρώτο αυτό καφέ καταστράφηκε ολοκληρωτικά από μεγάλη πυρκαγιά και ανοικοδομήθηκε και πάλι ανάμεσα στα έτη 1815 και 1831. Ο Αντόνιο Πεντρόκι κατάφερε να δημιουργήσει ξανά το ωραιότερο καφέ της Ευρώπης.

Το ιστορικό Καφέ Πεντρόκι σχεδιάστηκε από τον Βενετσιάνο νεοκλασικό αρχιτέκτονα Τζουζέπε Τζιαπέλι ("Giuseppe Japelli", 1783 - 1852), με έντονες ελληνικές επιρροές, όπως φαίνεται από τη νεοκλασική ελληνική πρόσοψη με τους δωρικούς κίονες. Το νεογοτθικό κτίσμα της πτέρυγας δίπλα στο κυρίως καφέ άνοιξε το 1839, ως ζαχαροπλαστείο ("pasticceria") με την ονομασία «Il Pedrocchino». 

Το Καφέ Πεντρόκι ήταν τόπος συνάντησης της φιλελεύθερης ελίτ κατά τη διάρκεια της ρομαντικής εποχής, που περιελάμβανε και το Γάλλο ρομαντικό ποιητή Αλφρέντ ντε Μυσέ ("Alfred de Musset", 1810 - 1857). Το καφέ ήταν ακόμη δημοφιλές στέκι για συγγραφείς, καλλιτέχνες, αρχιτέκτονες, αλλά και για πολλές διασημότητες της Ιταλίας και της Ευρώπης. 

Ανάμεσα στους θαμώνες που επισκέπτονταν κατά καιρούς το Καφέ Πεντρόκι ήταν ο ιταλόφιλος Γάλλος συγγραφέας Σταντάλ ("Stendhal"), o Θεόφιλος Γκωτιέ ("Theofile Gautier"), η Γεωργία Σάνδη ("George Sand"), οι αδελφοί Γκονκούρ ("Goncourt"), ο Γκαμπριέλε ντ' Ανούντσιο ("Gabriele D' Annunzio"), αλλά και ο Ρώσος συγγραφέας Μαξίμ Γκόρκι ("Maxim Gorky").

Σήμερα, στον επάνω όροφο του Καφέ Πεντρόκι στεγάζεται το Μουσείο Risorgimento και Σύγχρονης Εποχής ("Museo del Risorgimento e dell' Eta Contemporanea").
Ρέυμοντ Φραντς

Ο Ρέυμοντ Φραντς (Raymond Franz, 8 Μαΐου 1922 - 2 Ιουνίου 2010) διετέλεσε επί εννέα έτη μέλος του Κυβερνώντος Σώματος των Μαρτύρων του Ιεχωβά (1971–1980). Θεωρούμενος ως συμμέτοχος στη δημιουργία σχίσματος, υποχρεώθηκε σε παραίτηση από τη θέση του. Δύο χρόνια αργότερα απεβλήθη από την εκκλησία των Μαρτύρων του Ιεχωβά, και λίγο αργότερα κινήθηκε εναντίον τους μέσω δύο βιβλίων που συνέγραψε.
Μπεμπερέκ

Το Τζετινσού ή Μπεμπερέκ (ή και Πεπερέκ) είναι χωριό της περιφέρειας Αρνταχάν της Τουρκίας. Στο χωριό εγκαταστάθηκαν μετά τον Ρωσοτουρκικό πόλεμο του 1877-1878 Πόντιοι πρόσφυγες από τα χωριά της περιοχής Αργυρούπολης (Γιαννίκα, Άι Γιάννης, Ίμερα, Παλάενα, Απεσλάενα, Τσολόσαινα) και την Μπαϊπούρτη. 

Στην απογραφή του 1907 στο χωριό κατοικούσαν 843 άτομα, και το σχολείο που λειτουργούσε ήταν τριθέσιο. Στην Ελλάδα εγκαταστάθηκαν κύρια στα χωριά Αντιγόνεια Κιλκίς, Παλαιό Γυναικόκαστρο Κιλκίς, και Φίλυρο Θεσσαλονίκης.
Μπαγτάτ

Το Οβάπιναρ ή Μπαγτάτ είναι χωριό της περιφέρειας Αρνταχάν της Τουρκίας. Στο χωριό εγκαταστάθηκαν μετά τον Ρωσοτουρκικό πόλεμο του 1877-1878 Πόντιοι πρόσφυγες από τα χωριά της περιοχής Αργυρούπολης και Τραπεζούντας. 

Στην απογραφή του 1907 στο χωριό κατοικούσαν 557 άτομα και στην απογραφή του 1918, 800 άτομα. Στην Ελλάδα εγκαταστάθηκαν κύρια στα χωριά Παλατιανό Κιλκίς, Φανός Φλώρινας και στο Σιδηρόνερο Δράμας.
Γκάρεθ Ρόμπερτς

Ο Γκάρεθ Ρόμπερτς (Gareth Wyn Roberts) (γεν. 1978) είναι διεθνής ποδοσφαιριστής από την Ουαλία. Έχει αγωνιστεί στην ομάδα νέων της Λίβερπουλ Φ.Κ., στην Τράνμερε Ρόβερς και στην Ντόνκαστερ Ρόβερς. Το 1999 έπαιξε για λίγο στην Ελλάδα στην Α΄ Εθνική με τoν Πανιώνιο. Έχει ύψος 1,75 και αγωνίζεται ως αριστερό μπακ αλλά στο κέντρο.
Επεξεργασία πληροφοριών

Επεξεργασία πληροφοριών ονομάζεται η αλλαγή (επεξεργασία) ενός συνόλου πληροφοριών, με τρόπο ανιχνεύσιμο από κάποιον παρατηρητή. Η αυτοματοποιημένη επεξεργασία πληροφοριών στηρίζεται στις έννοιες του αλγορίθμου και του υπολογισμού, επομένως συνδέεται στενά με την επιστήμη υπολογιστών.

Κατά τη δεκαετία του 1950 η εισαγωγή του μοντέλου της επεξεργασίας πληροφοριών στην ψυχολογία οδήγησε στην εμφάνιση του πεδίου της γνωστικής ψυχολογίας (συνδεόμενη με την υπολογιστική θεωρία του νου και τον λειτουργισμό στη φιλοσοφία του νου), η οποία ερευνά τα νοητικά φαινόμενα ως φυσικά υπολογιστικά φαινόμενα και αντιλαμβάνεται τον νου ως λογισμικό του εγκεφάλου.

Η επεξεργασία πληροφοριών μπορεί να είναι σειριακή ή παράλληλη. Και στις δύο περιπτώσεις μπορεί να είναι "συγκεντρωτική" ή "κατανεμημένη". Το κλασικό μοντέλο αυτοματοποιημένης επεξεργασίας φον Νόιμαν είναι σειριακό και συγκεντρωτικό. Κατά τη δεκαετία του 1980 όμως, με αφορμή παλαιότερες έρευνες της γνωσιακής επιστήμης και της τεχνητής νοημοσύνης, απέκτησε πλέον κύρος και εφαρμογές η έννοια των παράλληλων και κατανεμημένων συστημάτων επεξεργασίας (π.χ. νευρωνικά δίκτυα). Η αντίληψη αυτή στη γνωσιακή επιστήμη και στην ψυχολογία είναι γνωστή ως "συνδετισμός" ή "κονεξιονισμός" (αγγλ. «connectionism»).
Κατηγορία:Τεχνολογία πληροφοριών
Δεύτερος Μεσσηνιακός Πόλεμος

Ο Δεύτερος Μεσσηνιακός Πόλεμος ήταν ο δεύτερος πόλεμος μεταξύ των Μεσσήνιων και των Σπαρτιατών.
Χανάκ

Το χωριό Χανάκ -Συντεταγμένες: 41 ° 14'10 "Ν 42 ° 50'50" E- υψόμετρο 1820 μ , είναι έδρα της ομώνυμης επαρχίας της περιφέρειας Αρνταχάν της Τουρκίας. Η περιοχή περιήλθε στην κατοχή των Ρώσων με την συνθήκη του Βερολίνου (13 Ιουνίου - 13 Ιουλίου 1878) η οποία ακολούθησε τον Ρωσοτουρκικό πόλεμο του 1877-1878 . Στο κάτω Χανάχ (Selam Verdi Mahalesi σήμερα ) μετανάστευσαν Έλληνες από την περιοχή της Αργυρούπολης το 1881 και ειδικότερα από τα χωριά που βρίσκονται δυτικά της, Χάσκιοι, Μόξιφα, Θέμπεδα, Χουρσούλ , Εβρέν της κοιλάδας της Άτρας, τα Σαρπίσκια της κοιλάδας της Τσίτης, το Σταυρίν, την Κρώμνη , το Χόσκιρι και Τσαμούρεα της περιοχής Παϊπούρτ . 

Στην πρώτη γενική απογραφή της Ρώσικης Αυτοκρατορίας του 1897, απογράφηκαν 55 οικογένειες (499 ψυχές).Το Νοέμβριο του 1920 οι Έλληνες εγκατέλειψαν οριστικά το Χανάχ και αφού διέμειναν για έναν μήνα στο Μπορτζόμ της Γεωργίας, έφτασαν στο Βατούμ απ' όπου στις 24 Φεβρουαρίου του 1921 απέπλευαν με τον ατμόπλοιο Αραράτ. Στην Ελλάδα εγκαταστάθηκαν κύρια στα χωριά Ακρίτας Κιλκίς, Γεωργιανούς Βέροιας (10-051921) ,Ηλιόλουστο Κιλκίς, Λευκώνα Σερρών,
Μεσιέ 84

Ο Μεσιέ 84 (γνωστός και ως "M84" και "NGC 4374") είναι ένας ελλειπτικός γαλαξίας σε απόσταση περίπου 60 εκατομμυρίων ετών φωτός στον αστερισμό της Παρθένου. Βρίσκεται κοντά στην πυκνοκατοικημένη καρδία του σμήνους της Παρθένου κοντά στην αλυσίδα του Μαρκάριαν και είναι ένας από τους λαμπρότερους γαλαξίες του σμήνους. 

Αποτελεί μία ισχυρή ραδιοπηγή τύπου FR I με δύο πολύ ισχυρούς πίδακες υλικού και μία υπέρμαζη μαύρη τρύπα με μάζα 18 x 108 M☉.
Peugeot 605

Το Peugeot 605 ήταν ένα μεσαίο πολυτελές σεντάν αυτοκίνητο της κατηγορίας Ε, που κατασκευάστηκε από τη γαλλική αυτοκινητοβιομηχανία Peugeot, από τον Ιούλιο του 1989 έως τον Σεπτέμβριο του 1999. Συνολικά παρήχθησαν 252.185 αντίτυπα σειράς 605 στα 10 έτη παραγωγής του.
Έκτορ Ραούλ Κούπερ

Ο Έκτορ Ραούλ Κούπερ είναι Αργεντινός προπονητής και πρώην ποδοσφαιριστής. Γεννήθηκε στις 16 Νοεμβρίου 1955 στην πόλη Τσάμπας, στην Αργεντινή. Διετέλεσε προπονητής του Άρη Θεσσαλονίκης από τον Νοέμβριο του 2009 έως τον Ιανουάριο του 2011, οπότε και υπέβαλε την παραίτησή του.
Φίλιππος Πετσάλνικος

Ο Φίλιππος Πετσάλνικος (1 Δεκεμβρίου 1950-13 Μαρτίου 2020) ήταν Έλληνας δικηγόρος και πολιτικός, βουλευτής Καστοριάς του ΠΑΣΟΚ (1985 - 2012), πολλές φορές υπουργός σε διάφορα υπουργεία και πρώην Πρόεδρος της Βουλής των Ελλήνων (2009 - 2012).
Ντίλον Σέπαρντ

Ο Ντίλον Σέπαρντ (Dillon Douglas Sheppard) (γεν. 1979) είναι διεθνής ποδοσφαιριστής από τη Νότια Αφρική, ο οποίος έπαιξε για λίγο στην Ελλάδα στην Α΄ Εθνική με τoν Πανιώνιο. Με ύψος 1,80 και αριστεροπόδαρος, αγωνιζόταν ως αριστερός επιθετικός.
Δημήτρης Σιαλμάς

Ο Δημήτρης Σιαλμάς (Αθήνα, 19 Ιουνίου 1986) είναι Έλληνας ποδοσφαιριστής, ο οποίος αγωνίζεται στην επίθεση, ως κεντρικός αλλά και ως ακραίος επιθετικός.
Δημοσθένης Βαλαβάνης

Ο Δημοσθένης Βαλαβάνης (1824-1854) ήταν Έλληνας ποιητής της Α' Αθηναϊκής Σχολής.
Δ΄ Εθνοσυνέλευση Άργους

Η Δ' Εθνοσυνέλευση έγινε στο Άργος από τις 11 Ιουλίου έως τις 6 Αυγούστου 1829 δυο χρόνια μετά την Γ΄ Εθνοσυνέλευση της Τροιζήνας. Συνήλθε στο αρχαίο θέατρο της περιοχής ενώ προηγήθηκε ο καθιερωμένος αγιασμός στον Ιερό Ναό της Κοιμήσεως της Θεοτόκου. Στην Εθνοσυνέλευση συμμετείχαν 236 πληρεξούσιοι από όλη την Ελλάδα, για πρώτη φορά εκλεγμένοι από άμεση ψηφοφορία στις Ελληνικές εκλογές του 1829. Σε αυτήν εγκρίθηκε η πολιτική του Ιωάννη Καποδίστρια, συστάθηκε Γερουσία με 27 γερουσιαστές σε αντικατάσταση του συμβουλευτικού σώματος του Πανελληνίου που είχε ιδρυθεί με την άφιξη του Καποδίστρια το προηγούμενο έτος το 1828 και λήφθηκαν σημαντικές αποφάσεις σχετικά με τη λειτουργία του κράτους, που περιγράφηκαν σε 13 ψηφίσματα. Χαρακτηριστικά αναφέρεται η κοπή εθνικού νομίσματος, του Φοίνικα, νόμος για εκδίκαση υποθέσεων στα δικαστήρια και η απαγόρευση εξαγωγής αρχαιοτήτων από την Ελλάδα.
Κήρυκας

Κήρυκας στην αρχαιότητα ονομαζόταν ο επίσημος αγγελιοφόρος που μετέφερε μηνύματα προς άλλα κράτη, αλλά και ο, τρόπον τινά, δημόσιος υπάλληλος ή αυλικός που ανακοίνωνε δημοσίως τις εξαγγελίες της κυβέρνησης ή του ηγεμόνα προς το λαό. Συχνά μετείχε, μόνον με την παρουσία του και σπανίως ενεργά, στην επιβολή του νόμου και σε δικαστικές διαδικασίες. Στην Ελλάδα οι κήρυκες ανήκαν συνήθως στον ιερατικό κλάδο και μετείχαν επίσης σε θρησκευτικές τελετουργίες, κάτι που δεν ίσχυε για όλους τους αρχαίους πολιτισμούς. Οι κήρυκες είχαν γενικά ποικίλες ιδιότητες και αρμοδιότητες, ανάλογα με τη χώρα και την εποχή στην οποία ζούσαν: άλλες από αυτές αντιστοιχούν στων σημερινών κληρικών ή στων κατώτερων διπλωματικών αλλά και δικαστικών υπαλλήλων, ενώ άλλες στων τελεταρχών μεγάλων διοργανώσεων ή και στων απλών αυλικών. Ως τελετάρχες και αυλικοί διατήρησαν το ρόλο τους και κατά το Μεσαίωνα. Ο όρος (herald) σήμερα επιβιώνει ως λειτούργημα κυρίως στις αγγλοσαξονικά κράτη. Οι λέξεις preacher, marchal και poursuivants που συχνά χρησιμοποιούνται ως μετάφραση του αρχαίου όρου, δεν αποδίδουν πιστά το ρόλο του κήρυκα στην αρχαία Ελλάδα, Μεσοποταμία, Περσία και Ρώμη.
Έρμιν Σίλιακ

Ο Έρμιν Σίλιακ (Ermin Šiljak) (γεν. 1973) είναι παλαίμαχος διεθνής ποδοσφαιριστής από τη Σλοβενία. Εκτός από τη χώρα του αγωνίστηκε σε διάφορες ομάδες σε πολλές χώρες: Γαλλία, Ελβετία, Σουηδία, Βέλγιο και Κίνα. Έπαιξε δυο σεζόν και στην Ελλάδα στην Α΄ Εθνική με τoν Πανιώνιο. Αγωνιζόταν ως κεντρικός επιθετικός και αποτελεί έναν από τους καλύτερους σκόρερ στη μικρή ποδοσφαιρική ιστορία της ανεξάρτητης Σλοβενίας.
Κάρλος Σαντάνα

Ο Κάρλος Σαντάνα ("Carlos Santana", 20 Ιουλίου 1947) είναι Μεξικανός-Αμερικανός μουσικός ο οποίος έγινε διάσημος στα τέλη της δεκαετίας του 1960 με το συγκρότημα του,τους Santana το οποίο πρωτοτύπησε με μια μείξη ροκ και λατινοαμερικάνικης μουσικής. Ο ήχος του συγκροτήματος περιλάμβανε τους μελωδικούς,με βάση το μπλουζ ήχους της κιθάρας του μαζί με λατινοαμερικάνικους και αφρικανικούς ρυθμούς που περιείχαν κρουστά όργανα όπως timbales και congas τα οποία δεν ακούγονταν ως τότε στη ροκ μουσική. Ο Σαντάνα συνέχισε να χρησιμοποιεί αυτούς τους ήχους και τις επόμενες δεκαετίες. Υπήρξε μια αναζωπύρωση της διασημότητας του στα τέλη της δεκαετίας του 1990. Το 2003,το περιοδικό Rolling Stone κατέταξε τον Κάρλος Σαντάνα στο #20 της λίστας με τους 100 μεγαλύτερους κιθαρίστες όλων των εποχών. Έχει κερδίσει 10 βραβεία Grammy και 3 βραβεία Latin Grammy.
Οικία Χατζηκυριάκου

Η Οικία Χατζηκυριάκου, αξιόλογο δείγμα αθηναϊκής κατοικίας της οθωνικής εποχής, βρίσκεται στην οδό Μάρκου Αυρηλίου αριθ. 1 στην Πλάκα, στο λιθόστρωτο πεζόδρομο απέναντι από τους «Αέρηδες».

Το κτήριο οικοδομήθηκε το 1843, όπως αναγράφεται και στη σιδεριά του μπαλκονιού του, και ήταν κατοικία του Ιωάννη Χ. Χατζηκυριάκου. Ο Ιωάννης Χατζηκυριάκος ήταν Σμυρναίος βαμβακέμπορος, ο οποίος μαζί με τη γυναίκα του Μαρία (Μαριγώ) Δημητροπούλου από την Τρίπολη ίδρυσαν το 1889 το Χατζηκυριάκειο Ορφανοτροφείο Θηλέων στον Πειραιά, που λειτουργεί μέχρι σήμερα με την επωνυμία «Χατζηκυριάκειο Ίδρυμα Παιδικής Προστασίας». Το Χατζηκυριάκειο Ορφανοτροφείο θεμελιώθηκε το 1883 από τη βασίλισσα Όλγα και αποπερατώθηκε το 1897, ενώ ο Χατζηκυριάκος ζούσε ακόμη. Τα επίσημα εγκαίνια έγιναν το 1903, οπότε άρχισε και η λειτουργία του.

Η διώροφη αυτή κατοικία, με την τοξωτή είσοδο, το ξύλινο μπαλκόνι, την κεραμοσκεπή και τα περσιδωτά παράθυρα, δίχως εξωτερικά διακοσμητικά στοιχεία, αποτελεί εξαιρετικό δείγμα ιδιωτικής κατοικίας στα πρώτα χρόνια της απελευθερωμένης Αθήνας. Διατηρεί τον ιστορικό αρχιτεκτονικό χαρακτήρα και το ρυθμολογικό ύφος της πλακιώτικης κατοικίας στα χρόνια του Όθωνα.

Η Οικία Χατζηκυριάκου έχει χαρακτηριστεί ως έργο τέχνης με αξιόλογα αρχιτεκτονικής μορφής στοιχεία και ιστορικό διατηρητέο μνημείο των νεότερων χρόνων. Το κτήριο χρησιμοποιήθηκε στα πιο πρόσφατα χρόνια ως εργαστήριο και κατοικία του γλύπτη Θωμά Θωμόπουλου μέχρι το θάνατό του, το 1937.
Μίκο Σμίλιανιτς

Ο Μίκο Σμίλιανιτς (σερβ. "Mићo" Cмиљaнић-Ostoja "Mićo" Smiljanić, γεννημένος στις 4 Σεπτεμβρίου 1974 στο Απατίν της Βοϊβοντίνα) είναι αμυντικός ποδοσφαιριστής από τη Σερβία. Εκτός από την πατρίδα του αγωνίστηκε επίσης σε ομάδες από την Ουγγαρία, το Ισραήλ και την Ελλάδα, όπου έπαιξε τρεις σεζόν στην Α΄ Εθνική με τoν Πανιώνιο. Με ύψος 1,88 μ. αγωνιζόταν ως σέντερ μπακ.
Γκόρσιουμ

Η Γκόρσιουμ - Ηράκλεια (Λατ.: "Gorsium / Herculia") ήταν ρωμαϊκή αποικία στην αρχαία Παννονία. Βρίσκεται 16 χλμ νοτίως της πόλης Σεκεσφεχερβάρ (Székesfehérvár), μεταξύ της Βουδαπέστης και της λίμνης Μπάλατον, κοντά στο χωριό Tác της σημερινής Ουγγαρίας.

Ιδρύθηκε από τους Ρωμαίους, αρχικά με το όνομα Γκόρσιουμ, στη θέση στρατιωτικής τους βάσης, κάπου στο δεύτερο μισό του 1ου αι. μ.Χ. Καταστράφηκε από τους Σαρμάτες, το 178 και ανοικοδομήθηκε αργότερα, επί αυτοκράτορα Σεπτιμίου Σεβήρου, ο οποίος παρέστη προσωπικά στην τελετή αφιέρωσης του ναού της πόλης. Καταστράφηκε από τους Ροξολάνους, το 260, για να ανοικοδομηθεί εκ νέου από τον αυτοκράτορα Διοκλητιανό. Ο τελευταίος της έδωσε το όνομα Herculia (Ηράκλεια), προς τιμήν του συναυτοκράτορα Μαξιμιανού ο οποίος είχε προσλάβει την επωνυμία Herculius. Η αρχαία πόλη συνέχισε να υπάρχει, έστω και παρακμασμένη, μέχρι τον 5ο αιώνα.

Μέχρι την πρώτη της καταστροφή,ο πληθυσμός της πόλης αποτελείτο από Κέλτες της φυλής των Εραβάσκων (Eravasci), καθώς και Ιταλούς εμπόρους και βετεράνους στρατιώτες. Μετά τη λήξη του πολέμου, οι ντόπιοι κάτοικοι σταδιακά εξαφανίστηκαν και τη θέση τους πήραν άποικοι από τη Θράκη και τις ανατολικές επαρχίες της αυτοκρατορίας.

Οι ανασκαφές έχουν αποκαλύψει σημαντικά ερείπια τα οποία είναι προσβάσιμα στο κοινό, καθώς ο χώρος έχει μετατραπεί σε αρχαιολογικό πάρκο.
Μεσιέ 86

Ο Μεσιέ 86 (γνωστός και ως "Μ86" και "NGC 4406") είναι ένας φακοειδής γαλαξίας σε απόσταση 60 εκατομμυρίων ετών φωτός στον αστερισμό της Παρθένου. Αποτελεί πηγή ακτίνων Χ και αποτελεί με έναν άλλο γιγάντιο φακοειδή γαλαξία, τον Μεσιέ 84, ένα εμφανές ζευγάρι στην αλυσίδα του Μαρκάριαν, κοντά στο κέντρο του σμήνους της Παρθένου, του οποίου είναι ένα από τα λαμπρότερα μέλη. 

Έχει ένα μικρό συνοδό, τον UGC 7494 σε απόσταση 1,4 λεπτών τη μοίρας από τον Μεσιέ 86. Σε απόσταση 10 λεπτών της μοίρας βρίσκεται ο NGC 4402, με τον οποίο φαίνεται να μην αλληλεπιδρά.

Παρουσιάζει μετατόπιση προς το κυανό καθώς πέφτει προς το κέντρο του σμήνους, το οποίο είναι προς το μέρος του Γαλαξία μας. Παρόμοια μετατόπιση παρουσιάζει και ο Μεσιέ 90. Ως αποτέλεσμα αυτής της κίνησης το διαγαλαξιακό ενδιάμεσο συγκρούεται με το υλικό του γαλαξία με αποτέλεσμα η σκόνη του γαλαξία να θερμαίνεται και να απομακρύνεται από αυτόν.
Μεσιέ 59

Ο Μεσιέ 59 (γνωστός και ως "Μ59" και "NGC 4621") είναι ένας ελλειπτικός γαλαξίας σε απόσταση περίπου 60 εκατομμυρίων ετών φωτός στον αστερισμό της Παρθένου. Είναι μέλος του σμήνους της Παρθένου.

Είναι ένας από τους μεγαλύτερους ελλειπτικούς γαλαξίες του σμήνους, με μήκος στη μέγιστη ακτίνα και υποθέτοντας απόσταση περίπου 60 MLy 90.000 έτη φωτός, αν και είναι λιγότερο λαμπρός και ογκώδης από τους μέγιστους ελλειπτικούς γαλαξίες του σμήνους, τους Μεσιέ 60, Μεσιέ 49 και Μεσιέ 87. Ο Μεσιέ 59 έχει 1900 ± 400 σφαιρωτά σμήνη. Είναι ανιχνεύσιμος στις ακτίνες Χ.
Πρώτος Ιερός Πόλεμος

Ο Πρώτος Ιερός Πόλεμος ήταν ο πρώτος από μία σειρά πολέμων που έγιναν κατά την αρχαιότητα με σκοπό τον έλεγχο του ιερού και του μαντείου των Δελφών. Επικρατέστερη χρονική περίοδος διεξαγωγής του πολέμου θεωρείται το χρονικό διάστημα από το 595 έως το 585 π.Χ. Ο πόλεμος διεξήχθη από τη συμμαχία που αποτελούσαν οι Θεσσαλοί, οι Σικυώνιοι και οι Αθηναίοι, ενάντια στη φωκική πόλη Κίρρα. Αφορμή για το ξέσπασμα του πολέμου αποτέλεσε το γεγονός πως οι κάτοικοι της Κίρρας παρενοχλούσαν τους προσκυνητές του μαντείου των Δελφών. Τα βαθύτερα αίτια του πολέμου όμως βρίσκονταν στις φιλοδοξίες των Θεσσαλών να επικρατήσουν οριστικά στη Φωκίδα και να ελέγξουν το μαντείο των Δελφών, ενώ οι Σικυώνιοι είχαν στόχο να απαλλαγούν οριστικά από τους Κιρραίους πειρατές που δρούσαν στον Κορινθιακό κόλπο και είχαν εξελιχθεί σε απειλή γι’ αυτούς.
Μεγαρικό ψήφισμα

right|250px|thumb|Η αρχαία Μεγαρίδα
right|250px|thumb|Ο αρχαιολογικός χώρος της Ελευσίνας
Ως Μεγαρικό Ψήφισμα είναι γνωστή η απόφαση της Εκκλησίας του δήμου των Αθηναίων (πιθανόν γύρω στο 433/2 π.Χ.) να επιβάλει αυστηρό και καθολικό εμπάργκο στα προϊόντα των Μεγαρέων σε όλη την επικράτεια της Αθηναϊκής Συμμαχίας. Ο οικονομικός αποκλεισμός αποφασίστηκε με την αιτιολογία ότι οι Μεγαρείς υπέθαλπαν φυγάδες της Αθήνας και καλλιεργούσαν ιερά εδάφη στην Ελευσίνα, περιοχή που βρισκόταν στα όρια της αθηναϊκής και μεγαρικής επικράτειας και που ανήκε πάντως στην Αθήνα. Η βασικότερη ένσταση ήταν ότι παρέβησαν την εντολή «την ιεράν οργάδα μη εργάζεσθαι» και δεν τέθηκε ζήτημα αμφισβήτησης εδαφών. Ορισμένοι θεωρούν το μέτρο ως μία από τις σημαντικές αφορμές του Πελοποννησιακού πολέμου, αλλά ο Θουκυδίδης το αντιμετωπίζει από δευτερεύον έως και ασήμαντο. Συχνά το Μεγαρικό ψήφισμα συγχέεται με το επίσης αντιμεγαρικό, ψήφισμα του Χορίνου, το οποίο φαίνεται μεταγενέστερο και αποτελεί πάντως πολεμικό ανακοινωθέν και όχι οικονομικά μέτρα. Τέλος, αναφέρεται από ορισμένους και τρίτο, προγενέστερο, ψήφισμα κατά των Μεγάρων.
Υπερουράνια στοιχεία

Υπερουράνια στοιχεία ονομάζονται τα στοιχεία με ατομικό αριθμό άνω του 92 μέχρι 118 προς το παρόν. Ονομάζονται έτσι επειδή έχουν ατομικό αριθμό μεγαλύτερο από αυτόν του ουρανίου (92). Ο Ντμίτρι Μεντελέγιεφ, όταν συνέταξε τον περιοδικό πίνακα ενώ ακόμα δεν είχαν ανακαλυφθεί μερικά από αυτά, τους "άφησε χώρο", διότι προέβλεψε ότι μετά από χρόνια θα ανακαλυφθούν από άλλους επιστήμονες. Η θεωρία του επαληθεύτηκε, αφού πολλά από αυτά είναι στις μέρες μας γνωστά. Αρκετά από αυτά όμως ακόμα δεν ανακαλύφθηκαν και είναι τα λεγόμενα υποθετικά στοιχεία. Μέσα στα υπερουράνια στοιχεία είναι μερικά στοιχεία από τις Ακτινίδες μέχρι το 103 και από το 103 μέχρι το 118 λέγονται υπερακτινίδες ή υπέρβαρα στοιχεία.
Αρχοντικό Γάσπαρη

Το Αρχοντικό Γάσπαρη, κτίσμα της Τουρκοκρατίας, βρίσκεται στη συμβολή των οδών Κυρρήστου 19 και Φλέσσα 4 στην Πλάκα. Υπήρξε η κατοικία του Δημητρίου Γάσπαρη, πρόξενου της Γαλλίας στην Αθήνα, καταγόμενου από παλαιότατη επιφανή οικογένεια της Κορσικής.

Όπως αναφέρει ο Ιωάννης Μπενιζέλος (1735 - 1807), συγγραφέας της "Ιστορίας των Αθηνών", "ο δε Δημήτριος Γάσπαρης είχε το κονσουλάτον (προξενείο) της Γαλλίας... Ούτος γέννημα μεν και θρέμμα των Αθηνών και από προγόνων Αθηναίων και ευπατριδών έλκων το γένος, πρό χρόνων δε πλείστων ευρίσκετο η αυτού γενεά υπό την προτετζιόνε (προστασία) της γαλλικής βασιλείας..., ο δε πάππος αυτού και ομώνυμος Δημήτριος είχε το αυτό κονσουλάτον της Γαλλίας...Ο άνθρωπος ήτον αληθινός, φιλήσυχος και αγαθής υπολήψεως, διήγε δε τον βίον αυτού εξ εμπορίας".

Το αρχοντικό του Γάσπαρη αποτελείται από δύο κτίσματα: το πιο παλαιό στην οδό Κυρρήστου, ένα διώροφο κτίσμα της εποχής της Τουρκοκρατίας, είναι κτισμένο στις αρχές του 18ου αιώνα, με μια μαρμάρινη σκάλα στην εσωτερική αυλή του, γνωστή ως "η σκάλα του Γάσπαρη". Το δεύτερο κτίσμα επί της οδού Φλέσσα χρονολογείται από τα μέσα του 19ου αιώνα.

left|thumb|250px|Αρχοντικό Γάσπαρη: Η νέα πτέρυγα

Στο αρχοντικό αυτό, όταν στην Αθήνα είχε ενσκήψει στα 1788-1789 επιδημία πανώλους, ο Γάσπαρης, "κόνσολος Φραντζέζος", όπως περιγράφει και πάλι ο Ιωάννης Μπενιζέλος στην "Ιστορία" του, ""εις το περιβόλι του όντας, διεμοίραζεν ο ίδιος εις τους ερχόμενους πτωχούς τας αναγκαίας τροφάς και χρήματα. Τον είδα πολλάκις ώρα μεσημβρίας, εις τον καύσωνα του ηλίου, να στέκει εις την πόρταν του περιβολίου του... δια να μην ήθελε τον λανθάσει κανένας από τους πτωχούς και αναχωρήσει, χωρίς να λάβει τα αναγκαία".

Στο αρχοντικό του Γάσπαρη είχε φιλοξενηθεί ο Γάλλος ποιητής Λαμαρτίνος, όταν είχε επισκεφθεί την Ελλάδα το 1832. Ο ίδιος περιγράφει την άφιξη και φιλοξενία του στο σπίτι του Γάσπαρη, ως εξής: "Αφού περπατήσαμε κανένα τέταρτο ανάμεσα σε σκηνές ερήμωσης και σωρούς από γκρεμισμένους τοίχους και στέγες, φτάσαμε στην ταπεινή κατοικία του κ. Γάσπαρη, υπαλλήλου στο ελληνικό προξενείο της Αθήνας. Του είχα στείλει το πρωί μία συστατική επιστολή που με έθετε υπό την ευγενική του προστασία... Ο κ. Γάσπαρης μας δέχτηκε... μία από τις θυγατέρες του, όμορφη και χαριτωμένη Αθηναία, πρότυπο της κληρονομικής ομορφιάς των γυναικών του τόπου της, μας σέρβιρε, πρόθυμη και καταδεχτική, δροσερή πορτοκαλάδα μέσα σε πήλινα κανάτια με αρχαία σχήματα"".

Σήμερα βρίσκεται ακόμα στην ιδιοκτησία της οικογένειας και συγκεκριμένα στον εξ αγχιστείας απόγονο αυτής, Στρατή Στρατήγη, πρώην βουλευτή και δικηγόρο.
Λύπη

μικρογραφία|Λύπη
Η λύπη είναι ψυχικό συναίσθημα με έκδηλα τα χαρακτηριστικά της στενοχώριας, του πόνου ή της οδύνης. Προέρχεται από την αναντιστοιχία που παρατηρείται μεταξύ πραγματικότητας και επιδιώξεων του ατόμου. Το άτομο λυπάται, επειδή αισθάνεται ότι η φορά των πραγμάτων δε δικαιώνει τις υλικές, πνευματικές ή ψυχικές προσδοκίες του. Δεν είναι ενιαία ως συναίσθημα και έχει κάποιες διαβαθμίσεις. Μπορεί να πάρει το χαρακτήρα παροδικής δυσαρέσκειας, μονιμότερης θλίψης ή και επίμονης μελαγχολίας.

Μερικοί την θεωρούν ως φαινόμενο στείρο και αρνητικό ή ως άγονη απαισιοδοξία. Απομακρύνει το άτομο από το κοινωνικό του περιβάλλον, ενώ ακόμη προκαλεί τη χαλαρότητα στη δράση, την αβουλία, την παθητικότητα. Άλλοι πιστεύουν ότι είναι θετικό συναίσθημα γιατί οδηγεί στην ωρίμανση του ατόμου μέσω της συνειδητοποίησης κάποιων πραγμάτων. Για παράδειγμα ο Αισχύλος έγραψε ότι "Είναι ωφέλιμο να γίνεσαι σοφός κάτω από την επίδραση της λύπης". Και ο Νοβάλις έγραψε συμπλήρωσε για την οδύνη "Ο άνθρωπος πρέπει να είναι υπερήφανος για την οδύνη. Κάθε οδύνη είναι μια υπενθύμιση της ανώτερης ουσίας μας". Η λέξη λύπη όταν ενώνεται με τη χαρά δημιουργεί τη χαρμολύπη. Η λύπη λοιπόν εναλλάσσεται με τη χαρά και προκαλεί πλήθος ψυχικών διακυμάνσεων. Η λύπη στα παιδιά και ειδικά στο χώρο του σχολείου προκαλεί απομόνωση στους μαθητές που τη βιώνουν και απαιτεί την άμεση παρέμβαση της σχολικής κοινότητας ώστε να βοηθηθεί ο μαθητής που βιώνει το συναίσθημα αυτό. Η καταγραφή των συναισθηματικών διακυμάνσεων θα βοηθήσει στην συναισθηματική ενδυνάμωση του παιδιού σε συνεργασία με το γονεϊκό περιβάλλον .
Μάγνητες

300px|right|thumb|Η αρχαία Θεσσαλία
Οι Μάγνητες ήταν αρχαίο ελληνικό φύλο που κατοικούσε στην περιοχή του Πηλίου και της Όσσας, στην ανατολική Θεσσαλία. Οι Μάγνητες πιθανόν ήταν συγγενικό φύλο με τους Μακεδόνες ενώ πήραν το όνομά τους από το Μάγνη, εγγονό του Δευκαλίωνα. Εγκαταστάθηκαν στην περιοχή της Θεσσαλίας την περίοδο των μεγάλων μετακινήσεων των ελληνικών φύλων, κατά τον 12ο αιώνα π.Χ. Τον 10ο αιώνα π.Χ. ίδρυσαν δύο αποικίες στη Μικρά Ασία, που έφεραν και οι δύο το όνομα Μαγνησία. Η Μαγνησία του Σιπύλου, χτισμένη στους πρόποδες του όρους "Σίπυλο" στις όχθες του ποταμού Έρμου και η Μαγνησία του Μαιάνδρου στις όχθες του ποταμού Μαίανδρου. Από τις δύο αυτές πόλεις η περιοχή της Μικράς Ασίας ανατολικά της Ιωνίας ονομάστηκε Μαγνησία. Μαγνησία επίσης ονομάστηκε η περιοχή εγκατάστασης των Μαγνητών στη Θεσσαλία, ονομασία που διατηρεί η περιοχή μέχρι σήμερα. Οι Μάγνητες δε διατήρησαν την ανεξαρτησία τους αλλά υποτάχτηκαν και έγιναν περίοικοι των Θεσσαλών πιθανόν στα μέσα του 7ου αιώνα π.Χ.

Ορισμένες από τις πόλεις των Μαγνητών ήταν η Μελίβοια στα νοτιοανατολικά της Όσσας, το Ομόλοιον βόρεια της Όσσας, οι Ευρυμενές κοντά στο σημερινό χωριό Στόμιο και η Κορόπη στη θέση του σημερινού ομώνυμου οικισμού.
Ερρίκος Γουλιέλμος Ντόβε

Ο Ερρίκος Γουλιέλμος Ντόβε (1803-1879) ήταν Γερμανός (Πρώσος) φυσικός και μετεωρολόγος, καθηγητής Πανεπιστημίων και πρωτοπόρος της κλιματολογίας.
Ευάγγελος Τσιώλης

Ο Ευάγγελος Τσιώλης, γεννημένος στις 9 Μαΐου 1981, είναι Έλληνας ποδοσφαιριστής, διεθνής με την Εθνική Ελπίδων. Έχει ύψος 1,82 μ. και αγωνίζεται στη μεσαία γραμμή. Στο τέλος της σεζόν 2009-2010 είχε παίξει σε 196 ματς πρωταθλήματος.
Windows 3.0

Τα Windows 3.0 είναι η τρίτη μεγάλη έκδοση των Microsoft Windows, και κυκλοφόρησαν στις 22 Μαΐου 1990. Έγινε η πρώτη πολύ επιτυχημένη έκδοση των Windows και έγινε ισχυρός αντίπαλος για τα υπόλοιπα λειτουργικά συστήματα. Τα Windows 3.1 ακολούθησαν την έκδοση των Windows 3.0.
Ντόγγερ Μπανκ

thumb | 220px | δεξιά | Γεωγραφική θέση του Dogger Bank

Με την ονομασία Ντόγγερ Μπανκ (Dogger Bank) φέρεται ο σημαντικότερος αμμοσύρτης του κόσμου, συνολικής έκτασης περίπου 6.800 τ. μιλίων (17.600 τ.χλμ.). Βρίσκεται στο μέσον περίπου της Βόρειας Θάλασσας, μεταξύ Αγγλίας και Δανίας, έχει ωοειδές σχήμα, με κατεύθυνση από ΒΑ. προς ΝΔ. με μέγιστο μήκος 300 χλμ. και πλάτος 120 χλμ, το δε ελάχιστο βάθος του φθάνει σε ορισμένα σημεία μόλις τα 13 μέτρα. Πρόκειται για τον μεγαλύτερο ψαρότοπο της βόρειας θάλασσας και έναν από τους σημαντικότερους του κόσμου, ειδικότερα στην αλιεία βακαλάου (μπακαλιάρου).

Επανειλημμένα από τα συρόμενα δίχτυα στη περιοχή αυτή, πολλά αλιευτικά σκάφη έχουν ανελκύσει σπουδαία λείψανα ρινόκερων και ελεφάντων που προσδιορίσθηκαν ότι ανήκουν στη πλειστόκαινη εποχή. Γεγονός που αποδεικνύει ότι το "Ντόγγερ μπανκ" την εποχή εκείνη αποτελούσε μεγάλη νήσο, (την Ντογγερλάνδη, όπως την ονομάτισαν οι παλαιοντολόγοι) όπου επικρατούσαν συνθήκες θερμοκρασίας πολύ μεγαλύτερες των σημερινών.

Ο Αμμοσύρτης Ντόγγερ Μπανκ, εκτός από ψαρότοπος, έχει γίνει γνωστός παγκόσμια και από διάφορα περιστατικά που έχουν συμβεί σ΄ αυτόν με κυριότερες τις ομώνυμες ναυμαχίες, μία κατά τον πόλεμο ανεξαρτησίας των ΗΠΑ και μία κατά την διάρκεια του Α' Παγκοσμίου Πολέμου.
Σπουδαιότερα των συμβάντων αυτών ήταν:
* Η Ναυμαχία του Ντόγγερ Μπανκ (1781), μεταξύ Αγγλικού και Ολλανδικού ναυτικού.
* Το Διπλωματικό επεισόδιο Ντόγγερ Μπανκ, μεταξύ στόλου Ρωσίας και αλιευτικών, το 1904.
* H Ναυμαχία του Ντόγγερ Μπανκ (1915), αγγλογερμανική ναυτική εμπλοκή (Ιανουάριος του 1915).
* Επιχείρηση Βίκινγκ (1940), έξοδος στολίσκου αντιτορπιλικών του Γερμανικού Πολεμικού Ναυτικού (Kriegsmarine) που κατέληξε σε πραγματικό φιάσκο, χωρίς καν να εμπλακούν σε αυτήν αντίπαλες δυνάμεις.
* Επίκεντρο μεγάλου σεισμού του 1931 της τάξεως των 6,1 της κλίμακας Ρίχτερ.
* To Ναυάγιο του γερμανικού Υ/Β "Καρχαρίας", τον Σεπτέμβριο του 1966, που χάθηκε σχεδόν αύτανδρο, ενώ διασώθηκε μόνο ένας από το 20μελές πλήρωμά του.

Σήμερα εκτός των άλλων ο χώρος αυτός έχει αναγνωριστεί ως σημαντικός βιότοπος φυτοπλαγκτού ωκεάνιο θαλάσσιο πάρκο με σχεδιασμό για την χρήση των αβαθών του, στο άμεσο μέλλον, στην εκμετάλλευση αιολικής ενέργειας.

Τέλος σημειώνεται ότι ο αμμοσύρτης αυτός έχει δώσει το όνομά του σε ειδικό τύπο αλιευτικών σκαφών που αλιεύουν στη περιοχή του, αλιευτικό Ντόγγερ που αντιστοιχεί σήμερα με την ελληνική μηχανότρατα.
Windows 2.0

Τα Windows 2.0 ήταν ένα 16-bit λειτουργικό περιβάλλον της σειράς προϊόντων Microsoft Windows. Χρησιμοποιούσε ως βάση το λειτουργικό σύστημα MS-DOS. Ήταν το επόμενο προϊόν μετά τα Windows 1.0 Τα Windows 2.0 συμπληρώθηκαν με τα Windows/286 και Windows/386 το 1988. Τα Windows 2.0, τα Windows/286 και τα Windows/386 έχουν αντικατασταθεί από τα Windows 3.0 τον Μάιο του 1990.
Ενεργός θερμοκρασία

Ενεργός θερμοκρασία ενός πλανήτη ή ενός αστέρα είναι εκείνη η θερμοκρασία στην οποία ένα μελανό σώμα θα εξέπεμπε την ίδια σταθερή ποσότητα ακτινοβολίας Ε, ίση με τη ροή της ακτινοβολούμενης ενέργειας του πλανήτη, η οποία τελικά εκπέμπεται από το ανώτατο όριο της ατμόσφαιρας του πλανήτη προς το διάστημα.


Κατηγορία:Θερμοδυναμικές ιδιότητες
Κατηγορία:Πλανητική Επιστήμη